Rīga, 2023. gada 20. jūnijā

**LĒMUMS Nr. 22/1-1**

**Par sabiedriskā pasūtījuma, ko 2022. gadā īstenoja VSIA “Latvijas Radio”, apstiprināšanu un par tā izpildes rezultātiem**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma 9. pantu, 10. panta ceturto, piekto un sesto daļu, 11. pantu un 17. panta pirmās daļas 3.punktu, 8.punktu un 11.punktu,

saskaņā ar Padomes 2021.gada 8.oktobra lēmumu Nr.6/1-1 “Lēmums par “Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijas 2019.–2022.gadam un uzdevumi 2022.gadam” apstiprināšanu” apstiprinātajām Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijām 2019.–2022.gadam un uzdevumiem 2022.gadam un Padomes 2022. gada 30. septembra lēmumā Nr. 52/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” noteikto, ka atskaites par 2022. gada sabiedriskā pasūtījuma izpildi VSIA “Latvijas Radio” (turpmāk arī – Latvijas Radio) sniedz ar Padomes 2022. gada 19. janvāra lēmumu Nr. 4/1-1 apstiprinātajā nolikumā “Nolikums par sabiedriskā pasūtījuma uzdevumu izpildes atskaitīšanās kārtību” un Padomes lēmumu Nr. 3/1-1 apstiprinātajā nolikumā “Nolikums par sabiedriskā pasūtījuma finansējuma izlietojuma un atskaitīšanās principiem” noteiktajā kārtībā,

ņemot vērā Padomes 2021. gada 29. decembra lēmumu Nr.22/1-1 “Par sabiedriskā pasūtījuma gada plāna, ko 2022. gadā īsteno sabiedriskais elektroniskais plašsaziņas līdzeklis VSIA “Latvijas Radio”, apstiprināšanu” un Padomes 2022. gada 30. septembra lēmumu Nr. 53/1-1 “Par valsts SIA “Latvijas Radio” Sabiedriskā pasūtījuma 2022.gada plāna grozījumu apstiprināšanu”,

izvērtējot Latvijas Radio 2023. gada 2. maija vēstulē Nr. 86/B2-6.6N “Par Sabiedriskā pasūtījuma 2022.gadam atskaiti”, 2023. gada 18. maija vēstulē Nr. 93/B2-6.6N “Par papildināto Sabiedriskā pasūtījuma 2022.gadam atskaiti”, 2023. gada 15. jūnija vēstulē Nr. 111/B2-6.6N “Par Sabiedriskā pasūtījuma izpildi 2022.gadā - precizēts” un 2023. gada 19. jūnija vēstulē Nr. 113/B2-6.6N “Par Sabiedriskā pasūtījuma izpildi 2022.gadā - precizēts” sniegto informāciju,

ņemot vērā 2023. gada 15. marta un 2023. gada 14. jūnija Latvijas Radio Revīzijas komisijas sēdēs un 2023. gada 23. marta Padomes sēdē lemto,

kā arī ņemot vērā Sabiedrisko elektronisko plašsaziņas līdzekļu ombuda 2023. gada 20. jūnija Sabiedrisko elektronisko plašsaziņas līdzekļu sabiedriskā pasūtījuma 2022. gada plāna izpildes izvērtējuma ziņojumu,

**nolemj**:

1. Apstiprināt VSIA “Latvijas Radio” atskaiti par sabiedriskā pasūtījuma izpildi, kā arī finansējuma izlietojumu, 2022.gadā.
2. Apstiprināt Padomes novērtējumu VSIA “Latvijas Radio” sabiedriskā pasūtījuma izpildei, kā arī finansējuma izlietojumam, 2022. gadā šī lēmuma Pielikumā Nr.1 esošajā redakcijā.
3. Apstiprināto VSIA “Latvijas Radio” atskaiti par sabiedriskā pasūtījuma izpildi 2022. gadā un Padomes novērtējumu publicēt Padomes tīmekļvietnē [www.seplp.lv](http://www.seplp.lv).
4. Noteikt, ka VSIA “Latvijas Radio” publicē šo lēmumu kopā ar apstiprināto VSIA “Latvijas Radio” atskaiti par sabiedriskā pasūtījuma izpildi 2022.gadā savā tīmekļvietnē.
5. Informēt par šo lēmumu VSIA “Latvijas Radio” un iesniegt apstiprināto VSIA “Latvijas Radio” atskaiti par sabiedriskā pasūtījuma izpildi 2022. gadā Latvijas Republikas Saeimas Cilvēktiesību un sabiedrisko lietu komisijai.
6. Par atbildīgo Padomes locekli šī lēmuma izpildes kontrolei noteikt Sanitu Upleju-Jegermani.

*Pielikumā:*

1. *VSIA “Latvijas Radio” atskaite par sabiedriskā pasūtījuma uzdevumu izpildes rezultātiem 2022. gadā (2023. gada 19. jūnija vēstule Nr. 113/B2-6.6N), kopā ar pielikumiem uz 65 (sešdesmit piecām) lapām;*
2. *Padomes novērtējums VSIA “Latvijas Radio” sabiedriskā pasūtījuma izpildei 2022. gadā (Pielikums Nr.1) uz 46 (četrdesmit sešām) lapām;*
3. *Sabiedrisko elektronisko plašsaziņas līdzekļu ombuda 2023. gada 20. jūnija Sabiedrisko elektronisko plašsaziņas līdzekļu sabiedriskā pasūtījuma 2022. gada plāna izpildes izvērtējuma ziņojums uz 27 (divdesmit septiņām) lapām.*

**Padomes priekšsēdētājs** (*paraksts*)\* **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU